cyanic-selkie/wikianc huggingface dataset:
Hugo Chávez
Ideologi og politikk
Hugo Chavez var inspirert politisk av Simon Bolivar, som ledet avkoloniseringen av deler av Latin-Amerika. Bolivar var særlig inspirert av den franske revolusjonens idealer. I tillegg viste Chavez hyppig til venstreradikale tenkere som stod i opposisjon til den sovjetiske formen for sosialisme. Særlig hyppige var henvisningene til Antonio Gramsci, Rosa Luxemburg og Leo Trotskij i hans taler. Sistnevnte var symbolsk viktig da han stod i sterk opposisjon til stalinismen, og måtte bøte med livet på grunn av dette. Chavez viste også beundring for PROUT - en spirituelt fundert sosialisme først introdusert av den indiske filosofen Prabhat Ranjain Sarkar. I juni 2007 ble det kjent at regjeringen vil trykke 20 000 eksemplarer av boken «Etter kapitalismen» som bl.a. Johan Galtung har bidratt til. PROUT ble grunnlagt i opposisjon til systemene i Kina og Sovjetunionen, som teoriens grunnleggere oppfattet som ekstreme politiske ytterpoler som ikke fremmer menneskelige behov. Under Verdens Sosiale Forum i Porto Alegre i Brasil i 2005 uttalte Chavez at «vi må finne opp sosialismen på nytt» og han advarte mot den sovjetiske modellen ved å komme med følgende uttalelse: «Men vi kan ikke gripe til statskapitalisme, som ville være samme perversjon som Sovjetunionen. Vi må ta tilbake sosialismen som tese, prosjekt og vei fremover, men en ny type sosialisme, en humanistisk en, som setter mennesker først av alt og ikke maskiner eller staten» (Michael A. Lebowitz, «Sosialisme skapes ikke i himmelen», Rødt nr. 2/2007).
<!-- === Maktkonsentrasjon === Hugo Chávez fikk innført en ny grunnlov som gjorde at han kunne gjenvelges et ubegrenset antall ganger, mens det tidligere var en begrensning på hvor mange perioder en president kunne sitte. Han avskaffet i praksis Høyesteretts uavhengighet gjennom å underordne Høyesterett presidenten, og utnevnte egne støttespillere som høyesterettsdommere.
Antisemittisme
En rapport om antisemittisme i Venezuela dokumenterte flere hundre antisemittiske hendelser der politiet og andre deler av Chavez' regjeringsapparat var involvert, og at regjeringen hans tok i bruk en antisemittisk retorikk mot det jødiske folket og jødiske organisasjoner. Ifølge rapporten hadde Venezuela ikke tidligere noen sterk antisemittisk tradisjon, noe som skal peke på en sterk personlig involvering i spørsmålet fra Chavez' side. For eksempel ble den jødiske skolen i Caracas stormet av politiet to ganger, under påskudd av at de lette etter våpen og bevis for «undergravende virksomhet». Det første raidet skjedde morgenen 29. november 2004 da barneskoleelevene begynte skoledagen, og den andre under et bryllup i skolebygningen 2. desember 2007.
Chávez uttalte i 2004 at opposisjonen jobbet for jødiske interesser, og sa: «Ikke la dere forgifte av de vandrende jødene».
Støtte til Iran, Cuba, Zimbabwe og Hviterussland
Chávez styrket båndene til kommunistregimet på Cuba, prestestyret i Iran, Robert Mugabes regime i Zimbabwe og Aleksandr Lukasjenkos Hviterussland. Chávez og Irans president Mahmoud Ahmadinejad beskrev seg som allierte og som motstandere av «den amerikanske imperialismen». De to presidentene annonserte en «akse av enhet» mot USA.
Venezuela under Chávez subsidierte Cuba i betydelig grad økonomisk. Ifølge William J. Dobson holdt Chávez' støtte til regimet på Cuba regimet flytende.
Etter Chávez' død beordret Hviterusslands president Aleksandr Lukasjenko tre dagers landesorg i Hviterussland.
Brudd på menneskerettighetene og forfølgelse av opposisjonelle
Mange opposisjonelle ble fengslet under Chávez' styre, f.eks. dommeren María Lourdes Afiuni, som hadde løslatt en kjent regjeringskritiker som hadde vært fengslet i flere år uten dom.
I Human Rights Watchs rapport om Venezuela for 2012 het det:
Chavez' personlige liv
Hugo Chavez var barn av Hugo de los Reyes Chávez og Elena Frías de Chávez, begge lærere. Chavez var gift to ganger. Hans første kone var Nancy Colmenares, en kvinne fra en fattig familie i hjembyen Sabaneta. Chavez og Colmenares var gift i atten år, og fikk tre barn: Rosa Virginia, María Gabriela og Hugo Rafael. De ble separert rett etter kuppforsøket i 1992, men forble gode venner. I sitt første ekteskap hadde Chavez et ni år langt forhold til en ung historiker ved navn Herma Marksman. Ved sin død var Chavez separert fra sin andre kone, journalist Marisabel Rodríguez de Chávez. Fra det ekteskapet har Chavez ytterligere en datter, Rosa Inés, i tillegg til en stesønn, Raúl «Raúlito» Alfonzo. Chavez hadde ett barnebarn, Gabriela, da han gikk bort. Hans far ble guvernør i delstaten Barinas i 1998.
Religiøs overbevisning
Chavez ble oppdratt som katolikk, og var fremdeles en troende kristen da han døde. På tross av dette hadde han hatt mye uenighet med både den katolske kirke i Venezuela og den protestantiske kirken. Til tross for at han tradisjonelt holdt sin egen tro personlig, hadde han i løpet av perioden som president blitt mer åpen for å diskutere sin religiøse overbevisning. Dette for å meddele at hans kristentro og tolkning av Jesu liv har hatt stor innflytelse på hans progressive tanker.
Kritikk
Med hensyn til innenrikspolitikk har det flere ganger i amerikanske medier blitt hevdet at korrupsjon og kriminalitet har blomstret under Chavez, at infrastruktur og offentlige sykehus ikke fungerer, at han ikke har holdt valgløftene sine med hensyn til arbeids- og landreform,  at regjeringsbyråkratiet forfaller og er i kaos, at han har konsentrert makten over juridiske og lovgivende organer i sine hender, at han har satt demokratiet i fare, og at han i motesetning til alminnelig oppfatning har mislykkes i å heve de fattiges levekår «over det som er normalt i en oljeboom».
Etter folkeavstemningen i 2004 insisterte motstandere av regimet på at Chavez-regjeringen hadde satt i gang en «gigantisk bløff»; imidlertid bekreftet internasjonale observatører og valgdagsmålinger de offisielle resultatene. USAs regjering har hevdet at Chavez' deltagelse i krigen mot terror er minimal eller bevisst dårlig utført med hensyn til FARC og and ELN, som er i konflikt med den USA-støttede regjeringen i Colombia. USAs regjering sier imidlertid også at det ikke finnes noen bevis for at det er en direkte forbindelse mellom disse voldelige grupperingene og Chavez.
Maleinsyreanhydrid
Maleinsyreanhydrid (cis-butendianhydrid, toksilanhydrid, dihydro-2,5-dioksofuran) er en organisk forbindelse med formel C4H2O3. I denne rene tilstanden er den et fargeløst eller hvitt fast stoff med stikkende lukt.
Maleinsyreanhydrid ble tidligere fremstilt ved oksidasjon av benzen eller en annen aromatisk forbindelse. Fra 2006 er det bare noen få små anlegg som bruker benzen på grunn av økende benzenpriser, og de fleste har gått over til n-butan som råvare:
Andrew J. Barton
Andrew John Barton (født 16. januar 1970) er en britisk-norsk kunstner.
Barton studerte ved Kunsthøgskolen i Oslo fra 1991 til 1996. Han har vært gjestelærer der i 2001 og 2006.
Uttrykk og utstillinger
Skulpturene til Barton kombinerer et figurativt klassisk uttrykk med abstrakte elementer og i noen tilfeller i et samspill med væsker. Skulpturene er laget i en kombinasjon av plast, keramikk og andre elementer. Barton debuterte på Høstutstillingen i 1998.
En større samling arbeider ble vist ved kultursentret 'De Scharpoord' i Knokke-Heist, Belgia i 2003 – 4. I 2006 åpnet Barton en utstilling i Blomqvist Kunsthandel i Oslo med ti større arbeider.
Nettbaserte prosjekter
I tillegg til den skulpturelle kunsten står Andrew Barton også for flere nettbaserte prosjekter:
Idrettslaget Kvernbit
Idrettslaget Kvernbit (stiftet i 1930 som Liv) er et idrettslag fra Frekhaug i Meland kommune i Hordaland.
Klubben holder til på Fossemyra stadion, som ble åpnet i 1980 og som består av to kunstgressbaner, Fotballhallen Kvernbithallen og idrettshallen Meland Aktiv.
Sportsgrener
Klubben er aktiv innen fotball, orientering, volleyball, klatring, innebandy og amerikansk fotball.
Fotball
Lise Klaveness startet på 1990-tallet. Det var også her Trond Bjørndal begynte sin karriere. Tidligere fotballspiller Trond Egil Soltvedt er daglig leder i klubben per 2022. Innen herrefotball spiller A-laget i 5. divisjon per 2022/2023, og B-laget – som også kalles «retro-laget» – rykket opp fra 7. divisjon i 2022 og skal spille i 6.divisjon i 2023.
Klubben arrangerer fotballcupen Kvernbit Cup hvert år.
Historie
Klubben ble stiftet i 1930 med navnet Liv, men navnet ble endret til IL Kvernbit ettersom det fantes en annen klubb med samme navn. Klubbens første formann var Karl P. Dale.
I 1967 startet klubben en egen fotballgruppe, og i 1969 stilte Kvernbit lag i fotballserien for første gang. Klubben hadde ikke egen bane, og lånte grusbanen til Nordhordland Folkehøgskule.
Antonio Nava
Antonio Nava Castillo (født 5. september 1905 i Ixcaquixtla i Puebla) var en mexicansk polospiller som deltok i de olympiske leker 1936 i Berlin.
Nava vant en olympisk bronsemedalje i polo under OL 1936 i Berlin. Det var femte og siste gang polo var med som olympisk sport. Fem nasjoner stilte med lag. Nava var med på det mexicanske laget som kom på tredjeplass i poloturneringen bak Argentina og Storbritannia. De tapte mot Storbritannia med 11-13 og mot Argentina med 5-15 i den innledende runden. I bronsefinalen møtte de Ungarn som de beseiret med 16-2. De andre spillerne på laget var; Juan Gracia, Julio Mueller og Alberto Ramos. Nava spilte i alle Mexicos tre kampene i poloturneringen.
Svarthund
Svarthund (engelsk black dog) er et generelt navn som gitt til skumle vesener fra folkeminne som finnes hovedsakelig på De britiske øyer. Den svarte hunden er i hovedtrekk et dyr om natten, ofte knyttet til djevelen, og når man så den var det et forvarsel om døden. Det ble beskrevet som antatt større enn en vanlig hund og med store, skinnende øyne. Svarthund er ofte knyttet til tordenvær, som med en spøkelseshund i Bungay i Norfolk som ble kalt for «Black Shuck». Slik skumle hunder knyttes også til vegkryss, steder for henrettelser og gamle gangvei og stier fra gamle dager.
Opprinnelsen til fortellingene om og frykten for svarthunden er vanskelig å oppdage. Det er heller ikke vært mulig å avdekke om den har sitt opphav i de keltiske eller germanske elementene i britisk kultur. I all europeisk mytologi er hunder benyttet i nedsettende vendinger og knyttet til døden, noe som spesielt med tanke på det nære forhold som tradisjonelt har eksistert mellom hund og menneske. Antagelig er svarthunden en abstrakt hund, en annen hund, i motsetningen til ens egen kjente og tidvis kjære hund. Svarthunder som skumle vesener er blant annet Cŵn Annwn, Garmr og Cerberus, alle disse er på en eller annen måte assosiert som voktere av underverden. Denne assosiasjonen synes derfor å være knyttet til hunders generelle hang og interesse for avfall og søppel. Det er mulig at den svarte hund er den mytiske summen av disse forestillingene.
Svarthundene er bortimot generelt sett på som ondskapsfull, og noen av dem, slik som Barghest, er sagt å være direkte farlige. Noen få slik som med Gurt Dog i Somerset skal etter sigende ha vært harmløse.
Disse hundene, eller avarter av dem har også gått igjen i skjønnlitteraturen; i Bram Stokers bok Dracula tar Drakula form av en stor svart hund som kan minne om en barghest. Barghest finnes også med i barneboken The Whitby Witches, skrevet av Robin Jarvis. En monsterhund finnes i boken The Witches av Roald Dahl. I Sherlock Holmesboken Hunden fra Baskerville, skrevet av sir Arthur Conan Doyle, finnes en skummel hund ute på den øde, tåkefylte engelske landsbygda som selve essensen av disse nevnte forestillingene.
Lokale svarthunder på De britiske øyer
Blant de mest kjente svarthundene er Barghest fra Yorkshire og Black Shuck fra East Anglia.
Andre former som er nedtegnet i folkeminne er ulike navn som «Hairy Jack», «Skriker», «Padfoot», «Cu Sith», «Galleytrot», «Capelthwaite», «Mauthe Doog», «Bogey Beast», «Guytrash», «Gurt Dog», og på kontinentet fantes «Oude Rode Ogen» i Nederland og spanske «Dip» i Catalonia.
England
Svarthunder har blitt rapportert i bortimot samtlige fylker i England, unntatt Middlesex og Rutland.
Devons Yeth-hund
Yeth-hund, også kalt for yell-hund er en svart hund som finnes i folkeminne i Devon. I henhold til Brewers Dictionary of Phrase and Fable er dette en hodeløs hun som er ånden til et udøpt barn. Den rasler gjennom skogene om natten og lager støy. Denne ble nevnt i Denham-traktatene, en rekke pamfletter i små opplag på midten av 1800-tallet som rapporterte om folkeminne og overtro. Også denne hunden har blitt nevnt som inspirasjon for Conan Doyles hund fra Baskerville som ble beskrevet som «en enorm kullsvart hund, men ikke en slik hund som dødelige øyne noen gang ville se».
Kanaløyene
På Guernsey er det to navngitt hunder. Den ene kalles Tchico (Tchi-coh to normanniske ord for hund, hvorfra cur kommer fra) og er hodeløs og antatt å være et fantom av tidligere lensmann (bailiff) på Guernsey, Gaultier de la Salle, som ble hengt etter å ha falskt anklaget en av sine vasaller. Den andre hunden er kjent som Bodu eller tchen Bodu (tchen er hund på Guernsey-normannisk – Dgèrnésiais). Denne dukker opp vanligvis i Clos du Valle, og forutsier døden til den som ser den eller noen som står denne nær. Det nevnes også et antall andre vesener, vanligvis knyttet til stedsnavn avledet fra bête (udyr).
I folkeminne på Jersey er denne dødens svarthund også kalt for Tchico, men en beslektet overtro i Tchian d'Bouôlé (Svarthunden fra Bouley) forteller om en fantomhund som opptrer når det er forferdelig uvær. Denne fortellingen er forklart som at den ble satt ut av smuglere som ønsket å avskrekke folk for å være ute og bli vitne til piratenes bevegelser.
På fastlandet Normandie er hunden referert til som Rongeur d'Os (beingangeren).
Wales
Motpart i Wales er gwyllgi, mørkets hund, en fryktelig gjenferd av en stor hund med fordervelig ånde og lynende røde øyne. Kanskje beslektet er Cŵn Annwn, knyttet til Annwns underverden, slik det er beskrevet i Mabinogis fire deler, men disse vesener er beskrevet som skinnende hvite enn kullsvarte i middelalderens tekster.
Eikefjelldalen landskapsvernområde
Eikefjelldalen landskapsvernområde ligger i Andøy kommune i Nordland. Landskapsvernområdet omfatter Eikefjelldalen på Hinnøya, og er på 8940 dekar. Landskapsvernområdet er opprettet på grunn av sitt fjell-landskap samt sine våtmarksområder.
I tilknytning til Eikefjelldalen landskapsvernområde ligger Eikeland naturreservat. Både landskapsvernområdet og naturreservatet ble vernet i 1983.
Bergen radio
Bergen radio (kallesignal LGN) var en av Norges første kystradiostasjoner. Bergen radio ble offisielt åpnet for trafikk 1. september 1912 og var den første stasjonen i landet som ble beregnet for korrespondanse med skip på telefoni og telegrafi i mellombølgebåndet (MF). Fra starten lå både sender og mottakerdelen på Rundemanen, ett av byens syv fjell.
I 1927 ble tjenesten utvidet til å omfatte telegramekspedisjon i kortbølgeområdet (HF). Initiativet til dette ble den gang tatt av de ansatte ved stasjonen, som selv konstruerte egen kortbølgesender og antenneutstyr. Den 11. februar 1927 ekspederte Bergen radio som en av de første stasjoner i verden, det første telegram på HF. Dette kom fra hvalfangerskipet «Sir James Clark Ross», som befant seg i Rosshavet ca. 7000 kvartmil borte.
Nedleggelse og fredning
Bergen radio ble nedlagt 18. mars 2004 og er i dag fjernstyrt fra Rogaland radio. I 2007 ble Bergen radio senderstasjon fredet ved forskrift. Fredningen omfatter senderbygningens og maskinhusets eksteriør, interiør og maskinutstyr i bygningene, samt mastefundamenter, bardunfester og grunnmurer etter tidligere bygninger. Formålet med fredningen skal være å sikre bevaring av et kulturminne knyttet til telekommunikasjonens historie i Norge.
Agnes Slott-Møller
Agnes Slott-Møller, født Rambusch (født 10. juni 1862 i København, død 11. juni 1937 i Løgismose) var en dansk maler og billedhugger.
Slott-Møller var påvirket av italiensk kunst før renessansen, det prerafaelittiske broderskap og den engelske Arts and Crafts-bevegelsen i sin billedbehandling og stil. Motivkretsen fant hun i danske folkeviser, dansk middelalderhistorie og nyere historie. Hun var aktiv i kvinnepolitiske, nasjonale og kunstneriske organisasjoner. Med sin ektefelle, maleren Harald Slott-Møller, fikk hun to barn, hvorav den ene døde i sitt første leveår.
Det er antagelig Slott-Møller som er kvinnen på hennes manns maleri Skt. Hans Aften ved Vejle Fjord fra 1904.
Hun mottok Eckersbergmedaljen i 1906 og medaljen Ingenio et arti i 1932.
Ålesund radio
Ålesund radio var en norsk kystradiostasjon. Trafikken er nå styrt fra Florø radio.
Michelle Monaghan
Michelle Lynn Monaghan (født 23. mars 1976 i Winthrop i Iowa) er en amerikansk skuespiller. Hun er det yngste av tre barn og den eneste datteren til Sharon og John Robert Monaghan. Michelle Monaghan hadde sin debut på TV i 2000 i serien Young Americans og slo gjennom med serien Boston Public samme år. Monaghan har blant annet spilt i filmene Kiss Kiss, Bang Bang, Mission: Impossible III og Gone Baby Gone.
Reanna Solomon
Reanna Solomon (født 16. desember 1981 i Meneng i Nauru, død 4. juli 2022) er en naurisk vektløfter. Hun er Oseaniamester i vektklassen 75 kg. Hennes far Ryke Solomon var i 2003 kandidat til det nauriske parlamentet, men ble ikke valgt inn.
Reanna Solomon døde i en alder av 40 år av covid-19 den 4. juli 2022. Hennes var det første koronadødsfall i Nauru. President Lionel Aingimea kondolerte hennes familie.
Egypt under Sommer-OL 1972
Egypt under Sommer-OL 1972. Tjuetre sportsutøvere, alle menn fra Egypt deltok i fem sporter under Sommer-OL 1972 i München. De vant ikke noen medaljer.
Investitur
I opprinnelig middelaldersk forstand ble betegnelsen benyttet i føydal sammenheng om innsettelse av en vasall i et len og i kirkelig sammenheng om innsettelsen av en biskop i hans embete. I videre og moderne forstand kan investitur benyttes om innsettelsesseremonier av forskjellig slag, som opptak i et brorskap, offisiell utnevnelse til en orden og lignende. Investitur benyttes i våre dager også som betegnelse på innsettelsesvedtak en nasjonalforsamling gjør før en regjering tiltrer.
Føydalisme
Investitur betegnet opprinnelig en praksis i føydalsamfunnet der en lensherre og en vasall gjennom en seremoni bekreftet det gjensidige forhold mellom dem. Lensherren overførte gjennom seremonien et len, en jordeiendom eller annen eiendom, et embete eller en annen form for rettighet til vasallen, som så på sin side lovet lensherren lojalitet og utførelse av nærmere fastsatte motytelser.
Kirkelig investitur
I årene 1075 til 1122 pågikk en konflikt, kjent som investiturstriden, der keiseren utfordret pavens rett til alene å utnevne biskoper. Gjennom Wormskonkordatet av 1122 fikk keiseren beholde en grad av kontroll over valget, mens paven i siste instans innsatte personen som biskop.
Parlamentarisme
I moderne parlamentarisk styringsskikk benyttes betegnelsen investitur om regelen om at en regjering først dannes etter et votum i nasjonalforsamlingen, der en foreslått regjering (eventuelt statsministerkandidat) må oppnå et nærmere definert flertall før den kan tiltre. Dette er også kalt tiltredelsesvotum eller innsettelsesvedtak og er en form for tillitsvotum i forkant av en regjeringsperiode.
Jananders Mattsson
Jan Anders Lennart Mattsson (født 18. januar 1961 i Lit) er en svensk politiker (m). Han var medlem av Östersund kommunestyre i 25 år, leder i kommunens barne- og utdanningskomité samt Moderaternas ombudsmann i Jämtlands län. Han har også vært medlem av Jämtlands råd for regional utvikling. Mattsson er en uttalt motstander av økt regionalt selvstyre, som blant annet kunne omfatte en slags videreføring av det gamle Jamtamot, for Jämtland.
Miletinae
Miletinae er en delgruppe av glansvingene. Et særtrekk hos denne gruppen sommerfugler er at de i larvestadiet, er rovdyr. Ingen artene lever av planteføde som larver, men av andre mindre dyr, som bladlus eller andre plantesugere. Enkelte spiser sekreter (honningdugg) utskilt fra bladlusene.
Miletinae er dagaktive, fargerike sommerfugler. De aller fleste artene er tropiske. Ingen finnes i Norge.
Systematisk inndeling
thumb|300px| Allotinus major I nyere systematikk (2007) er glansvingene inndelt i fire delgrupper, eller underfamilier, hvor Miletinae er en av delgruppene. Men en endelig avklaring av den systematiske inndelingen er uklar, derfor kan endringer skje.
Tidligere hadde denne delgruppen navnet Liphyrinae, som nå er et synonym og har gått ut i nyere systematikk.
Streikekasse
Streikekasse er den oppsparte pengebeholdningen som et fagforbund eller en hovedsammenslutning av fagforbund har satt av for å kunne betale ut streikebidrag til streikende som kompensasjon for tapt lønn ved en arbeidsnedleggelse.
Størrelsen på streikekassen varierer. De fleste forbund og hovedsammenslutninger har internasjonale avtaler som gjør at forbundet kan få tilgang til samarbeidende forbunds streikekasser i andre land og vica versa. Dette gjør at streikekassens størrelse ikke er avgjørende for om det blir arbeidskonflikt eller ikke.
I Norge er streikekassenes størrelse, tilsvarende arbeidsgiversidens konfliktfond, offentlig kjent.
Smosh
Smosh er en web-basert komikerduo grunnlagt av Ian Hecox (født 30. november 1987) og tidligere medlem Anthony Padilla (født 16. september 1987). Smosh er basert på selvskrevne sketsjer. Smosh startet da Padilla publiserte noen amatør-videoer på nettsiden sin. Videoene ble veldig populære, så Padilla, sammen med kameraten Ian Hecox, startet kanalen Smosh på det ganske nye nettstedet YouTube. Padilla forlot duoen i starten av sommeren 2017 for å fokusere mer på sitt eget materiale på sin egen kanal. Han kom senere tilbake i juni 2023 i forbindelse med at Anthony Padilla og Ian Hecox kjøpte tilbake rettighetene til kanalen(e).
Gruppen som ofte refereres til som Smosh Squad er en gruppe skuespillere som medvirker i mange av Smosh-videoene og noen av deres andre kanaler, som Smosh Pit og noen ganger Smosh Games. Gruppen består av Shayne Topp, Courtney Miller, Noah Grossman, Keith Leak Jr. og Olivia Sui.
Det finnes fem Smosh-relaterte kanaler på YouTube, men bare tre av dem er nevneverdig aktive:
Historie
Padilla begynte først med å legge ut Flash-filmer på Newgrounds tidlig i 2003, under navnet Smosh. Han slo seg senere sammen med kompisen Ian Hecox, og sammen begynte de i 2005 å poste videoer på YouTube. I videoene lipsyncet de til film- og spillmusikk, som Mortal Kombat, Power Rangers, og Teenage Mutant Ninja Turtles. Videoene var ikke i utgangspunktet ment for internett, men etter de fikk god respons fra venner, startet de kanalen på YouTube. En av de tidligste og den mest kjente av Smoshs videoer, Pokémon Theme Music Video, ble spilt inn i november 2005. Videoen fikk etterhvert 24,7 millioner visninger, og ble på et tidspunkt YouTubes mest sette video. Den beholdt tittelen i seks måneder før videoen forsvant fra YouTube. Dette skal ha skjedd på grunn av en krav fra Shogakukan Productions Co, som har rettighetene til musikken.
Juli 2017 er Smosh den åttende mest fulgte kanalen på YouTube, med nesten 23 millioner abonnenter og omtrent 6,6 milliarder videovisninger. T-Series ligger på førsteplass.
Tidlig sommer 2017 forlater Anthony Padilla Smosh for å kunne jobbe og fokusere mer på sin egen kanal.
I slutten av 2018 går Smosh sitt morselskap Defy Media konkurs og produksjonen på alle Smosh sine kanaler opphører, men publiserer fortsatt videoer de allerede har filmet. I februar 2019 ble Smosh kjøpt av Mythical Entertainment, eieren av blant annet Rhett and Link og Good Mythical Morning. Gruppen forteller at alle deres kanaler snart vil være aktive igjen.
I juni 2023 annonserer Ian Hecox og Anthony Padilla at de har kjøpt tilbake Smosh, og at Anthony skal tilbake i sketchene.
Korg
Korg Corporation er et japansk multinasjonalt firma som produserer elektroniske musikkinstrumenter.
Det ble grunnlagt i 1962 av Tsutomu Kato og Tadashi Osanai, under navnet Keio Electronic Laboratories (京王技術研究所) fordi kontorene lå i nærheten av Keio-toglinjen i Tokyo, og Keio kan settes sammen av de første bokstavene i navnene Kato og Osanai. Før han startet firmaet, drev Kato en nattklubb. Osanai hadde utdannelse fra Universitetet i Tokyo, og ble regnet som en dyktig trekkspiller. Han opptrådte jevnlig på Katos klubb, akkompagnert av en Wurlitzer Sideman rytmeboks. Han var ikke fornøyd med rytmeboksen, og overtalte derfor Kato til å finansiere forsøkene hans på å lage en bedre boks.
Korgs første produkt, sluppet i 1963, var en elektromekanisk rytmeenhet kalt Disc Rotary Electric Auto Rhythm machine Donca matic DA-20. På grunn av suksessen med DA-20, lanserte de en ny versjon av rytmemboksen uten bevegelige deler, DE-20, i 1966.
I 1967 tok ingeniøren Fumio Mieda kontakt med Kato. Mieda ville bygge elektriske tangentinstrumenter. Kato ble imponert av Miedas entusiasme, og ba ham bygge en prototype. 18 måneder senere hadde Mieda et programmerbart orgel klart. Keio solgte orgelet under navnet Korg, en kombinasjon av «Keio» og «organ» (orgel).
Keios orgelprodukter var populære gjennom 1960-årene og tidlig i 1970-årene, men da de begynte å merke konkurransen fra andre store orgelprodusenter, bestemte Kato seg for å bruke orgelteknologien til å bygge et keyboard for synthesizer-markedet, som på den tiden var en nisje. Keios første synthesizer, MiniKorg, ble dermed sluppet i 1973.
Etter suksessen med MiniKorg, bestemte Keio seg for å produsere flere rimelige synthesizer-modeller gjennom 1970- og 80-årene under navnet Korg.
Yamaha Corporation har alltid vært en partner med Korg, og supplert dem med elektroniske og mekaniske deler. I 1987, rett før lanseringen av M1 Music Workstation, fikk Yamaha aksjemajoritet hos Korg. Kato hadde skissert opp vilkårene før dette skjedde, og firmaene fortsatte å utvikle produktlinjene sine uavhengig og konkurrere på markedet. Etter de følgende fem veldig fruktbare årene, hadde Kato nok penger til å kjøpe mesteparten av Yamahas aksjer tilbake i 1993.
Day of Mourning
Day of Mourning er det fjerde studioalbummet fra det canadiske deathcore-bandet Despised Icon.
Sporliste
iTunes Bonus Sanger Japanske Bonus Sanger
Fylkesvei 4070
Fylkesvei 4070 går mellom Lonestrand og Åvik i Lindesnes.
Den franske reformerte kirke
Den franske reformerte kirke, fransk L’Eglise Réformée de France, ÉRF, er en fransk reformert kirke. Den franske reformerte kirke ble opprinnelig inspirert av Jean Calvin og sprang ut av reformasjonen, dens første kirkemøte fant sted i 1559. I dag har kirken om lag 350 000 medlemmer.
Fylkesvei 4070
Frem til 2019 hadde veien betegnelsen fylkesvei 423 (Vest-Agder).
Gåsvatnan landskapsvernområde
Gåsvatnan landskapsvernområde ligger i Beiarn, Bodø og Saltdal kommuner i Nordland og grenser til Saltfjellet-Svartisen nasjonalpark i sør. Området ble opprettet i 1989 og er på 119,312 km². Landskapsvernområdet er opprettet på grunn av et interessant dyreliv, planteliv og geologi.
Austin Stevens
Austin James Stevens (født 19. mai 1950 i Pretoria) er en sørafrikansk herpetolog. Han er nok mest kjent for dokumentarfilmene Austin Stevens: aller farligst... på Animal Planet.
Biografi
Han ble interessert i slanger i en alder av tolv år. Han startet å samle på dem, og fikk tilslutt en utrolig stor samling.
Austin Stevens var også med i den sørafrikanske hæren under krigen i Angola. Der ble han bitt av en puffadder, når han prøvde å fjerne slanger fra slagmarken. Han måtte til sykehus, som var langt unna. Austin Stevens var i koma i 5 dager. Legene gjorde alt de kunne, og de skar bort litt kjøtt på hans høyre pekefinger.
Etter krigen dro Austin fra hæren og jobbet i Transvaal Snake Park. Der var han i seks år, og der ble han trent og ble en fullt kvalifisert herpetolog. Der ble han også veldig interessert i å lage film.
Nå lager Austin Stevens dokumentarprogrammer om slanger. Han har også skrevet en bok: Snakes in my bed. Når han ikke reiser jorda rundt for å fotografere slanger, bor han i Namibia. Han har også skrevet boken " The Last Snakeman". Han er nå gift med Amy Stevens.
Guinness rekordbok
Austin Stevens kom Guinness rekordbok for å ha sittet i et rom i 107 dager med 36 av Afrikas giftigste slanger. På den 96. dagen ble han bitt, men han fikk behandling og han satt da i 107 dager.
NIX
NIX (Norwegian Internet eXchange ) er et norsk knutepunkt for IP-samtrafikk. På NIX kan internettleverandører koble seg opp ved fibertilknytning til eget datasenter og oppnå samtrafikk/peering med andre internettleverandører. De fleste internettleverandører i Norge er tilkoblet NIX. NIX har en nøytral prismodell.
NIX drives av IT-avdelingen på Universitetet i Oslo (UiO). Samtrafikkpunktene utenfor Oslo er teknisk driftet av de lokale universitenene/høgskolene. IT-avdelingen innehar administrativt ansvar for samtlige samtrafikkpunkter.
Allment viser ofte «NIX» til samtrafikkpunktene i Oslo, mest fordi de øvrige punktene er mindre kjent. NIX er likevel en fellesbetegnelse på alle samtrafikkpunktene.
=== Tilkoblede aktører ===
Sutrakrtanga sutra
Sutrakrtanga sutra er en hellig tekst i jainismen, og inneholder en innledende undervisning i jainistiske ideer, begreper og etiske idealer. Teksten framstår som undervisning fra Sudharman (Sudhamma), som regnes som hoveddisippelen til jainismens «grunnlegger» Mahavira (599-527 f.Kr.)
Svetambararetningen i jainismen regner med seks grupper av hellige tekster; Sutrakrtanga sutra er den andre av de tolv tekstene i gruppen av angaer; og regnes som en av de eldste tekstene i jainenes kanon. Tekstens formål er å «styrke unge munker i deres tro på – og hengivenhet til – jainismen ved å motbevise de konkurrerende, kjetterske lærene de vil møte på, og slik hjelpe dem med å oppnå det høyeste gode, frigjøring.» Teksten inneholder også avsnitt som skildrer jainismens visjoner og beskrivelser av helvete. «Når jainlitteraturen snakker om syndere og folk som ikke følger den etikk og moral jainismen foreskriver, så gjøres det alltid klart at de i neste gjenfødelse ble født i et grufullt helvete … som ligner svært mye på de forestillinger man finner i de helvetesbeskrivelsene de fleste forbinder med kristendommen.»
Gabriele Bosisio
Gabriele Bosisio (født 6. august 1980 i Lecco) er en italiensk proffsyklist for det profesjonelle kontinentallaget L.P.R. Brakes. Sin største seier tok han da han vant den 7. etappen under Giro d'Italia 2008.
I 2009 testet han positivt på EPO og ble utestengt til 5. oktober 2011.
Intervju med fremtiden
Intervju med fremtiden : Norge anno 1980 er en norsk bok utgitt i 1953 av statsøkonom Johan Vogt.
Under en tynn skjønnlitterær overbygning forsøker forfatteren dels å forutsi hvordan Norge faktisk kan utvikle seg i perioden 1953-1980, dels å bedrive en lett humoristisk fabulering over hvordan den ideelle utviklingen ville kunne fortone seg. For ettertiden er boken mest interessant på grunn av faktaopplysningene om Norge i 1953 og informasjon om hvordan datidens statistikere og samfunnsplanleggere faktisk vurderte utviklingen videre.
Handling
På uforklarlig måte transporteres forfatteren til 1980 og den nye regjeringsbygningen i Oslo, «det monumentale palass i Frederiksgate 3, rett overfor det gamle historiske museum, som nå så ut bare som en uanselig fortidslevning». Her finner han at institusjoner som «Statistisk sentralbyrå, Universitetets sosialøkonomiske institutt og Statsøkonomisk Forenings klubblokaler» har fått en like framtredende plass som departementskontorene. Han får foretrede for redaktøren av Statsøkonomisk Tidsskrift. Resten av boken er utformet som et intervju med denne personen. På siste side våkner forfatteren «''i stolen ved mitt skrivebord i mitt lille skrivebord i Frederiksgate 3. Værelset var fylt av en ram gasslukt, sterkere enn hva som var vanlig i dette fordums kjemiske laboratorium. Jeg skyndte meg å lukke opp den lille glugge i vinduet. En frisk vinterkulde seg inn og gjorde meg helt våken''».
Vogts beskrivelse av Norge anno 1980
Vogts spådommer er underbygget med tallmateriale i langt større grad enn hva som er vanlig i en skjønnlitterær tekst. Han er innom de fleste sider ved norsk samfunnsliv, som befolkning, nasjonalprodukt, prisutvikling, energiproduksjon, sysselsetting og sosialpolitikk.
På enkelte områder treffer Vogt nesten skremmende godt. Som når han stipulerer folkemengden i Norge 1980 til omkring 4 millioner (virkelig tall 4,08 millioner). Gjeldende prognoser i 1953 var, får vi vite, en befolkningstopp på omkring 3,4 millioner omkring 1970 og deretter en nedgang til 3,2 millioner i 1980. Noen forutsigelser treffer ikke helt, men overraskende godt. Som beregning av norsk vannkraftsproduksjon til 70 TWh i 1980 – en verdi som ble passert syv år tidligere, men som ikke var lett å forutsi med utgangspunkt i den i sammenligning beskjedne produksjonen på omkring 17 TWh i 1950. Andre ganger spår han riktig, men på feil forutsetninger. Som når han korrekt forutser en på verdensbasis bare begrenset utnyttelse av atomkraft til sivile formål – men ut fra rene økonomiske vurderinger. Det økologiske perspektivet var i 1953 ikke med i betraktningen.
Han forutså også eldrebølgen, eller det han kaller «oldingesamfunnet», med «et samfunn med 400 000 70-åringer og 80-åringer, som forbinder alderens livsklokhet med en livsfrisk arbeidsevne». Spådommen bommet med noen tiår.
Andre deler av boken består av lett humoristisk ønsketenkning, som når Vogt lar verdensfreden oppstå som følge av at verdens filosofer oppretter «institutter for saklighetsanalyse» som skjærer gjennom og avslører den politiske propaganda og dogmatikk.
Teoderik av Freiberg
Teoderik av Freiberg (født ca. 1250 – død etter 1310) var en tysk teolog og vitenskapsmann.
Han regnes for å være den første til å gi en tilfredsstillende forklaring av regnbuen. Mellom 1304 og 1311 eksperimenterte han med vannfylte glassballonger for å se hvordan lyset brytes i regndråper. Han forklarte regnbuen med at lyset brytes på veg inn i dråpene og på nytt når de forlater dråpene. Dette behandler han i skriftet De iride et radialibus impressionibus. Problemet med dobbelt regnbue fant han ikke noe svar på.
Jon Erling Wevling
Jon Erling Wevling (født 2. april 1973) er en norsk skuespiller. Han er kjent blant annet fra TV 2 s såpeserie Hotel Cæsar der han spilte den psykisk utviklingshemmede Donald Kværner i 45 episoder.
Fylkesvei 6880
Fylkesvei 6880 (Fv6880) går mellom Heir og Munkrøstad i Levanger kommune.
Før Trøndelag fylke ble opprettet 1. januar 2018 hadde veien betegnelsen fylkesvei 129 (Nord-Trøndelag).
Juan Gracia
Juan Gracia Zazueta (født 18. april 1901 i Quiriego i Sonora, død 13. oktober 1981) var en mexicansk polospiller som deltok i de olympiske leker 1936 i Berlin.
Gracia vant en olympisk bronsemedalje i polo under OL 1936 i Berlin. Det var femte og siste gang polo var med som olympisk sport. Fem nasjoner stilte med lag. Gracia var med på det mexicanske laget som kom på tredjeplass i poloturneringen bak Argentina og Storbritannia. De tapte mot Storbritannia med 11-13 og mot Argentina med 5-15 i den innledende runden. I bronsefinalen møtte de Ungarn som de beseiret med 16-2. De andre spillerne på laget var; Julio Mueller, Antonio Nava og Alberto Ramos. Gracia spilte i alle Mexicos tre kampene i poloturneringen.
Hysvær/Søla landskapsvernområde
Hysvær/Søla landskapsvernområde ligger i Vega kommune i Nordland. Området har dyrelivsfredning, ble opprettet i 2002 og er på 93 172 dekar, hvorav 86 028 dekar sjøareal. Landskapsvernområdet er opprettet på grunn av sitt kulturlandskap, sin zoologi, botanikk og geologi.
Området ligger i Vega verdensarvområde.
Jan Mayen radio
Jan Mayen radio var en norsk kystradiostasjon på Jan Mayen.
Den første radiostasjonen ble bygd i 1921 ved «Eldstemetten» på østsiden av øya. Radiostasjonen bestod av en 3 kW Telefunken gnistsender og 55 meter høye tremaster til antenner.
I september 1940 ble stasjonen ødelagt av norske styrker og besetningen sendt til Island.
I 1941 ble en stasjon bygd ved Nordlaguna på vestsiden av øya («Gamle Metten»). Etter krigen ble den flyttet opp på platået ovenfor Nordlaguna som i dag heter Libergsletta. I 1962 ble stasjonen flyttet til Helenesanden 3 km nord for Forsvarets LORAN-stasjon. I 1984 ble telegrafikravet fjernet, og radiostasjonen ble flyttet til Forsvarets stasjon. I 1989 ble det installert VHF-sett på Danielsenkrateret og i 1994 ble MF-digital-selcallsender installert og fjernstyrt fra Bodø radio. Stasjonen kontrolleres i dag fra Bodø Radio via kunstig satellitt, men kan tas i lokal kontroll ved sambandsbrudd mot Eik jordstasjon.
Litteraturåret 1991
Litteraturåret 1991 er en oversikt over utgivelser, hendelser, prisvinnere og avdøde personer med tilknytning til litteratur i 1991.
Danser med ulver
Filmen ble godt mottatt av kritikerne og ble en stor publikumssuksess. Den endte opp som den fjerde mest innbringende filmen på verdensbasis i 1990. Danser med ulver vant syv Oscar (beste film, beste regi, beste foto, beste klipp, beste manus fra annet medium, beste lyd og beste musikk). Den vant også tre Golden Globes (blant annet for beste dramafilm), en Grammy, en Writers Guild of America, en Directors Guild of America, Sølvbjørnen og tre National Board of Review. Den ble i alt tildelt 31 filmpriser. I 2007 ble den funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.
Om filmen
Filmen ble godt mottatt av kritikerne, noe som gjenspeiles i at den har fått 82 % på Rotten Tomatoes og 72 % på Metacritic. Den amerikanske filmanmelderen Roger Ebert gav den toppkarakter. Ved siden av Ebert fikk den best omtale av Los Angeles Times, Washington Post, Variety og Chicago Tribune. Anmelderen i The New York Times gav den lunken omtale.
Aftenposten gav den terningkast fire, Dagbladet terningkast fem og VG terningkast seks.
Filmen innbrakte 424,2 millioner dollar på verdensbasis, hvorav 184,2 millioner i USA alene. Den ble den fjerde mest innbringende filmen på verdensbasis i 1990 og den tredje mest innbringende i USA. Produksjonskostnadene var på 19 millioner dollar, mens det ble brukt ytterligere 7,5 millioner på annonsering.
Den originale versjonen er på 181 minutter. Den ble senere lansert i en utvidet directors cut-versjon på 236 minutter.
Etiopia under Sommer-OL 1972
Etiopia under Sommer-OL 1972. Trettien sportsutøvere fra Etiopia deltok i tre sporter under Sommer-OL 1972 i München. Det var femte gangen Etiopia deltok i et OL, de kom på delt 41.-plass med to bronsemedaljer.
Ljósá
Ljósá (, dansk: Lyså) er en bygd på Eysturoy, en av Færøyene. Ljósá ligger sør for Eiði, på vestkysten av øya, og er en del av Eiðis kommuna. Bygda ble grunnlagt i 1840. I 1979 ble det bygget en 44 meter lang kai med to flytebrygger. Dybde ved kaien er 2–4 meter.
1. januar 2009 hadde Ljosá 31 innbyggere.
Juliano Mer-Khamis
Den 4. april 2011 ble han myrdet av en maskert bevæpnet mann i byen Jenin på de palestinsk områdene som er okkupert av Israel, hvor Mer-Khamis hadde etablert teateret Freedom Theatre.
Histon FC
Histon Football Club er en engelsk fotballklubb fra de to byene Histon og Impington, Cambridgeshire. Laget spiller i Conference National. Histon spiller sine hjemmekamper på Bridge Road (kapasitet 3 800). Lagets manager er Steve Fallon.
Juliano Mer-Khamis
Juliano Khamis var sønn av en jødisk kommunist og hans kone Saliba Khamis, en israelsk-arabisk intellektuell og som var en av lederne for det israelske kommunistpartiet på 1950-tallet. Khamis hadde to brødre, Spartacus og Abir. Hans bestefar het Gideon Mer, og var vitenskapsmann og en pioner innenfor forskningen på malaria i det britiske mandatet. I sin ungdom tok Khamis sin mors etternavn, Mer, og han tjenestegjorde i det israelske forsvaret i en brigade for fallskjermjegere.
Histon FC
I november 2008 vant Histon 1–0 i FA-cupens andre runde over Leeds United, som spiller to nivåer over dem, i Football League One. Dette er første gang Histon har kommet til tredje runde i FA-cupen. I tredje runde skal dem møte Championship-laget Swansea City.
Histon ble stifta i 1904 som Histon Institute.
Juliano Mer-Khamis
I et intervju i 2009 med Israel Army Radio, uttalte Mer-Khamis om bakgrunnen hans at "jeg er 100 prosent palestinsk og 100 prosent jødisk".
Pseudoscada
Psuedoscada er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fire arter som alle lever i den Neotropiske region (Sør- og Mellom-Amerika).
Juliano Mer-Khamis
Mer-Khamis var gift med Jenny, en finsk aktivist han møtte i Haifa. De hadde sønnen Jay sammen og fødselen til tvillingene deres var nært forestående på tidspunktet for hans død.
Khamis sin første film var "The Little Drummer Girl", en amerikansk thriller fra 1984 som ble regissert av George Roy Hill, og som den kjente amerikanske skuespilleren Diane Keaton var med i. Filmen handlet om den israelsk-arabiske konflikten.
På G
På G er et norsk talkshow med Cathrine Gehrken som gikk på TV3 i 1998. Programmet ble lagt ned etter drøyt to måneder på grunn av lave seertall.
Pseudoscada
Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende. Larvene lever på planter i søtvierfamilien.
På G
På G var et talkshow som gikk fire dager i uken (mandag til fredag) fra klokken 19.30 på TV3. Det tok opp tidsaktuelle tema, men hadde samtidig en mykere stil en tradisjonelle talkshows. På grunn av lave seertall ble det flyttet til klokken 21. TV3 hadde planlagt å produsere 60 sendinger, men programmet ble nedlagt etter 40.
Juliano Mer-Khamis
I 2006 etablerte Mer-Khamis Freedom Theatre sammen med Zakaria Zubeidi, en tidligere militær leder av Jenin Al-Aqsa Martyrs 'Brigades, Jonatan Stanczak, svensk-israelsk aktivist, og Dror Feiler, en svensk-israelsk kunstner. The Freedom Theatre var et teater som skulle gi muligheten for barn og unge i de palestinske flyktningleirene i Jenin ved å utvikle ferdigheter, selvinnsikt og selvtillit og bruke denne kreative prosessen som en modell for sosial endring.
På G
De to kvinnelige komikerne Rigmor Galtung og Trude Mette Johansen var programmets første gjester.
Seertall
Programmet hadde lave seertall. Premieren ble bare fulgt av 19 000. På det meste hadde det 35 000, men stabiliserte på rundt 20 000.
TV3 brukte rundt en million kroner på å promotere programmet.
Marg Moll
Marg Moll (født 2. august 1884 i Mülhausen/Elsass som Margarete Haeffner, død 15. mars 1977 i München) var en tysk kvinnelig billedhugger, maler og forfatter. Stilen hennes beveget seg fra naturtro til etterhvert svært abstrakt.
Liv og verk
Hun begynte sin utdanning ved Städelschen Institut i Frankfurt am Main, og fattet umiddelbart interesse for skulptur. Hun fikk undervisning av maleren Oskar Moll, fra 1905 av, og de ble gift i 1906. De dro sammen til Berlin, og arbeidet en tid i atelieret til Lovis Corinth, mens Marg fikk anatomitimer ved Levin-Funke-Schule.
Paret dro til Paris i 1907. Der ble de involvert i Henri Matisses oppstart av eget akademi. Marg Moll skrev senere en levende skildring fra denne tiden. Hun arbeidet selv mest med form og skulpturmessig framstilling av denne.
Oskar Moll fikk stilling ved akademiet i Breslau (nå:Wroclaw) etter første verdenskrig. Paret slo seg derfor ned der. Akademiet ble lagt ned i 1932, og paret flyttet til Düsseldorf og senere til Berlin: Der flyttet de inn i et hus, tegnet av en arkitektvenn, Hans Scharoun, som ble beskrevet som «inntrykksgivende», siden det inneholdt mange av både parets egne, og mange andre kunstneres verker. Huset ble forøvrig ødelagt i et bombeangrep i 1943.
Parets arbeider vekket det nazistiske regimets mishag, og de ble entarteterklært i 1937. I alt 8 av hennes verk (grafikk og skulptur) ble beslaglagt.
Stil
Marg Moll beskrives som «mangfoldig i valg av stilarter» (Ahlenkatalogen). Hun bearbeidet først inntrykk fra sine samtidige, som Alexander Archipenko, Constantin Brancusi og Ossip Zadkinesom hun ble kjent med under første Parisopphold. Senere (1928) hadde hun et nytt opphold i Paris som Fernand Légers elev. Hun stilte også ut sammen med Robert Delaunay og Albert Gleizes.
Stilen hennes etter den tid ble mere og mere abstrakt. Dette fortsatte etter den andre verdenskrig – og ektefellens død i 1947. Hun var i Wales i 1947 til 1950, og møtte blant andre Henry Moore. Tilbake i Düsseldorf begynte hun en virksomhet med foredrag rundt om i verden. Verkene hennes var blitt nesten fri for detaljer i bronse og ekspressive treskulpturer.
Da hun døde, ble hun gravlagt i en æresgrav i Berlin på Friedhof Zehlendorf.
Gordon Aitchison
Gordon «Gord» Aitchison (født 14. juni 1909 i North Bay i Ontario, død 6. januar 1990) var en canadisk basketballspiller som deltok i de olympiske leker 1936 i Berlin.
STS «Mir»
STS «Mir» er et russisk skoleskip med tre master. Det ble bygget på Lenin-verftet i Gdańsk i 1987, som ett av totalt seks søskenskip, etter planer av den polske seilsutekonstruktøren Zygmunt Khoren. Skipet seiler under russisk flagg og er registrert i St. Petersburg. STS Mir er verdens tredje største seilskute.
Gordon Aitchison
Aitchison vant en olympisk sølvmedalje i basketball under OL 1936 i Berlin. Han var med på det canadisk laget som kom på andreplass i basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august. Canada vant over Polen med 42-15 i semifinalen, men tapte finalen mot USA med 8-19. Aitchison spilte alle seks kampene inklusive finalekampen.
STS «Mir»
STS «Mir» er den mest premierte seilskuta i The Tall Ships’ Races-sammenheng. Navnet «Mir» betyr fred.
STS «Mir» har de siste årene vanligvis besøkt Larvik dagene rundt 17. mai, for å delta i byens borgertog. Mens skipet ligger til kai i Larvik er det vanligvis også anledning til å komme ombord og kikke.
Eadweard Muybridge
Eadweard Muybridge (født 9. april 1830, død 8. mai 1904) var en engelsk-amerikansk fotograf og fotopioner. Han er først og fremst kjent for en mengde fotografiserier som dokumenterer dyr og mennesker i bevegelse. Hans fotoeksperimenter begynte i 1872 da han satte opp en rekke kameraer etter hverandre og lot en hest utløse dem da den løp forbi. Hans øyeblikksbilder beviste blant annet at en hest i galopp har alle fire beina oppe fra bakken samtidig. Han vant dermed et veddemål om en premie på 25 000 dollar for forretningsmannen Leland Stanford. Muybridge oppfant også zoopraxiscope (zoetrope), en innretning for å vise bevegelige bilder. Denne ble forløperen for film av celluloid, en teknikk som fortsatt brukes i de fleste kinoer.
Ivan Johannesen
Ivan Johannesen (født 28. juni 1934 i Miðvágur, død 18. april 2012) var en færøysk politiker (Sb.) og fiskebåtreder.
Liv og virke
Han var faglært skipsmaskinist og arbeidet mange år i fiskeflåten. Han ble etter hvert skipper og medeier i fartøyer. Han hadde ellers sterke politiske og religiøse interesser.